คค. เล็งโอนถนนท้องถิ่นให้ทล.-ทช.รับผิดชอบ
โสภณ สั่ง ผู้ว่าฯ-องค์กรปกครองส่วนท้องถิ่น 5 จังหวัดกลุ่มอีสานใต้ สำรวจถนนที่ไม่มีงบพัฒนา-พร้อมรายงานนายกฯ
5 มี.ค. 2553

โสภณ สั่ง ผู้ว่าฯ-องค์กรปกครองส่วนท้องถิ่น 5 จังหวัดกลุ่มอีสานใต้ สำรวจถนนที่ไม่มีงบพัฒนา-พร้อมรายงานนายกฯ
นายโสภณ ซารัมย์ รมว. คมนาคม  กล่าวว่า ได้ขอให้ผู้ว่าราชการจังหวัดและองค์กรปกครองส่วนท้องถิ่นใน5 จังหวัดกลุ่มภาคอีสานใต้ เช่น  อุบลราชธานี  ศรีสะเกษ สุรินทร์  บุรีรัมย์  นครรราชสีมา ไปสำรวจถนนในท้องถิ่นที่ไม่มีงบพัฒนาหรือซ่อมบำรุง พร้อมทั้งจัดลำดับความสำคัญพร้อมโอนให้กรมทางหลวง และกรมทางหลวงชนบท เข้ามารับผิดชอบ เนื่องจากปัจจุบันท้องถิ่นมีงบไม่เพียงพอ จำเป็นต้องใช้พัฒนาภาระกิจสำคัญๆของแต่ละแห่งก่อน  หากรัฐบาลปล่อยให้เป็นเช่นนี้จะทำใหระบบโครงข่ายถนนขาดตอน  ฉะนั้นจึงต้องแก้ไขปัญหาด้วยวิธีการาดังกล่าว 
อย่างไรก็ตาม แม้ว่าอาจจะทบงบประมาณที่เพิ่มขึ้นของกรมทางหลวง และกรมทางหลวงชนบทก็ต้องรายงานให้นายกรัฐมนตรีรู้และเข้าใจความสำคัญของปัญหาดังกล่าว เพื่อช่วยให้เข้ามาพัฒนาโครงสร้างระบบพื้นฐานของประเทศให้ยั่งยืนนานขึ้น